"Am avut o discuție!" Nicolae Dică, băgat în ședință de conducerea Voluntariului
FC Voluntari a ajuns la a patra înfrângere consecutivă în Superliga și tremură pentru salvarea de la retrogradare pe final de sezon.
În acest context, Nicolae Dică, antrenorul ilfovenilor, a fost băgat în ședință de oficialii clubului.
În ciuda rezultatelor slabe, Dică susține că a purtat recent o discuție cu cei din conducerea clubului și că se bucură în continuare de susținerea acestora.
"Da (n.r.- are susținerea conducerii), am avut o discuție cu cei din conducere, au încredere în mine, în echipă. Doar împreună putem reuși. Nu ne gândim acum la măsuri, ne gândim cum să pregătim meciul următor", a declarat Nicolae Dică la finalul meciului de la Sfântu Gheorghe.
Dică este convins că va reuși să o salveze pe Voluntari de la retrogradare: "Normal că ne putem salva, nu este o diferență mare la înjumătățire."
Sepsi - Voluntari, scor 4-0
Sepsi OSK Sfântu Gheorghe a obținut o victorie importantă în lupta pentru play-off, învingând FC Voluntari cu scorul de 4-0 (1-0) luni, pe teren propriu, în penultima etapă a sezonului regulat din Superligă.
Echipa din Sfântu Gheorghe a acumulat două victorii și un egal în ultimele trei etape, în timp ce FC Voluntari a înregistrat a zecea etapă consecutivă fără victorie.
Urmăriți SPORT.RO și pe Google News